呢間鋪頭鋪仔細細，但人氣都唔低，所以專程黎試下～燒蒜蓉開邊蝦正正正，熱辣辣嘅蝦原隻上，應該係新鮮蝦黎! 蒜蓉似係醃製過，放喺新鮮脹卜卜嘅蝦肉上面，經燒烤後，將蝦肉嘅鮮味點醒左。 除咗蝦，仲有好多其他燒烤肉類，味道都不俗，經過一輪嘅燒烤肉類激戰後，當然要叫返串燒菠蘿來平衡下啦。菠蘿經過燒烤後，將菠蘿汁嘅香甜昇華左，係不輸嘅item。見到呢度有比較少見嘅手工啤，所以就叫員工推介左兩種口味，幾易入口。不過最受歡迎嘅青瓜口味缺貨了，希望下次有機會試到啦。